《蹑云亭》
宋代·罗孝芬

出山不愧草堂灵，乱后看山山更青。
余烬岂容遗大厦，蹑云端为护危亭。
参差春燕依华浦，断续霜猿绕翠屏。
物色趣君归早晚，已看兰玉照阶庭。

作者简介：平江人，字廷扬。徽宗宣和三年进士。累擢吏部郎中。钦宗靖康初致仕。高宗绍兴中起为永州通判，仕至直秘阁提举荆湖南路茶盐公事。有《鸡肋集》。